Пол Скоўлз

Пол Ааран Скоўлз (;  года, Солфард, Англія) — англійскі футбаліст, які ўсю сваю кар’еру выступаў за клуб «Манчэстэр Юнайтэд» на пазіцыі цэнтральнага паўабаронцы. Ігрок нацыянальнай зборнай Англіі (1997—2004). Адзін з найлепшых ігракоў свайго пакаленняStuart Mathieson. Scholes sticks to his guns..

Скоўлз сем гадоў гуляў за зборную Англіі. Ён удзельнічаў у чатырох вялікіх спаборніцтвах — чэмпіянатах свету 1998 і 2002 гадоў, а таксама ў чэмпіянатах Еўропы 2000 і 2004 гадоў. Пасля Еўра-2004 Скоўлз абвясціў аб завяршэнні сваёй кар’еры ў зборнай, матываваўшы гэта жаданнем засяродзіцца на клубнай кар’еры, а акрамя таго, больш часу праводзіць з сям’ёй.

У канцы сезону 2010/11 Пол скончыў сваю спартыўную кар’еру, аднак 8 студзеня 2012 года было абвешчана, што Пол Скоўлз вяртаецца ў «Манчэстэр Юнайтэд» у якасці іграка да завяршэння сезону 2011/12Scholes rejoins United. Аднак 8 студзеня 2012 года вырашыў застацца ў клубе ў якасці іграка да мая 2013 годаSir Alex Ferguson’s Old Trafford farewell in pictures. BBC.

 Кар’ера 
Пол Скоўлз пачаў трэніравацца з «Манчэстэр Юнайтэд» у 14 гадоў. Насуперак распаўсюджанаму меркаванню, ён не быў членам моладзевай каманды, якая выйграла ў 1992 годзе Моладзевы кубак Англіі. Зрэшты, у наступным сезоне ён дайшоў са сваёй камандай да фіналу. Прафесійная кар’ера Скоўлза ў «Манчэстэр Юнайтэд» пачалася 23 ліпеня 1993 года, аднак на поле ён упершыню выйшаў толькі ў сезоне 1994/95. Яго дэбют адбыўся 21 верасня 1994 года ў матчы Кубка лігі супраць «Порт Вейл».

 Трэнерская кар’ера 
У лютым 2019 года стаў галоўным трэнерам клуба «Олдэм Атлетык», за які заўзеў з дзяцінстваСкоулз возглавил «Олдхэм» из 4-го дивизиона Англии. Он болеет за клуб с детства. by.tribuna.com, аднак ужо ў сакавіку пакінуў пасаду, правёўшы ў якасці трэнера сем матчаў і атрымаўшы адну перамогу.

 Асабістае жыццё 
Пол Скоўлз жыве ў Олдэме са сваёй сям’ёй — жонкай Клэр і трыма дзецьмі, Ааранам, Алісіяй і Эйдэнам. Многія адзначаюць у характары Скоўлза незвычайную сціпласць і высокую адданасць гульніIan Ladyman. Scholes has proved that you don’t have to be flash to be a legend in the Premiership.. У яго няма асабістага агента, як у большасці футбалістаў, і ўсе перамовы ён вядзе сам. Ён рэдка дае інтэрв’ю і амаль не падпісвае рэкламных кантрактаў.

 Дасягненні 
Манчэстэр Юнайтэд:
 Чэмпіён Англіі (10): 1996, 1997, 1999, 2000, 2001, 2003, 2007, 2008, 2009, 2011
 Уладальнік Кубка Англіі (3): 1996, 1999, 2004
 Уладальнік Кубка Футбольнай лігі (2): 2009, 2010
 Пераможца Лігі чэмпіёнаў (2): 1999, 2008
 Уладальнік Суперкубка Англіі (5): 1996, 1997, 2003, 2008, 2010
 Уладальнік Міжкантынентальнага кубка: 1999
 Пераможца Клубнага чэмпіянату свету: 2008

 Крыніцы 

 Спасылкі 



Катэгорыя:Футбалісты Англіі
Катэгорыя:Ігракі ФК Манчэстэр Юнайтэд
Катэгорыя:Ігракі зборнай Англіі па футболе
Катэгорыя:Футбалісты аднаго клуба
Катэгорыя:Футбольныя трэнеры Англіі
Катэгорыя:Трэнеры ФК Олдэм Атлетык
Катэгорыя:Трэнеры ФК Солфард Сіці
Катэгорыя:Члены Залы славы англійскага футбола